2005R0560 — RO — 22.04.2015 — 016.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:









▼B

REGULAMENTUL (CE) NR. 560/2005 AL CONSILIULUI

din 12 aprilie 2005

de impunere a anumitor măsuri restrictive specifice îndreptate împotriva anumitor persoane și entități având în vedere situația din Coasta de Fildeș







CONSILIUL UNIUNII EUROPENE, având în vedere Tratatul de instituire a Comunității Europene, în special articolele 60, 301 și 308, având în vedere Poziția comună 2004/852/PESC a Consiliului din 13 decembrie 2004 privind unele măsuri restrictive împotriva Coastei de Fildeș ( 1 ) având în vedere propunerea Comisiei, având în vedere avizul Parlamentului European ( 2 ), întrucât: (1) În Rezoluția 1572 (2004) din 15 noiembrie 2004, Consiliul de Securitate al Organizației Națiunilor Unite, hotărând în temeiul capitolului VII din Carta Organizației Națiunilor Unite și deplângând reluarea ostilităților în Coasta de Fildeș și încălcările repetate ale acordului de încetare a focului din 3 mai 2003, a decis impunerea anumitor măsuri financiare restrictive împotriva Coastei de Fildeș. (2) Poziția comună 2004/852/PESC prevede punerea în aplicare a măsurilor instituite de Rezoluția 1572 (2004) a Consiliului de Securitate al Organizației Națiunilor Unite, inclusiv a înghețării fondurilor și a resurselor economice ale persoanelor desemnate de Comitetul pentru sancțiuni al Organizației Națiunilor Unite și care constituie o amenințare la adresa procesului de pace și de reconciliere națională în Coasta de Fildeș, în special acele persoane care blochează punerea în aplicare a acordurilor de la Linas-Marcoussis și de la Accra III, oricare alte persoane considerate răspunzătoare pentru încălcări grave ale drepturilor omului și ale dreptului umanitar internațional în Coasta de Fildeș, pe baza informațiilor relevante, oricare alte persoane care incită în public la ură și violență, precum și oricare alte persoane identificate de către comitet ca încălcând embargoul asupra armelor, impus, de asemenea, de Rezoluția 1572 (2004). (3) Aceste măsuri se înscriu în domeniul de aplicare al tratatului și, prin urmare, pentru evitarea oricărei denaturări a concurenței, este necesar ca legislația comunitară să le pună în aplicare în ceea ce privește Comunitatea. În sensul prezentului regulament, se consideră că teritoriul Comunității cuprinde teritoriile statelor membre cărora li se aplică tratatul, în condițiile instituite de tratat. (4) Pentru a se garanta eficiența măsurilor prevăzute de prezentul regulament, acesta ar trebui să intre în vigoare la data publicării, întrucât: ADOPTĂ PREZENTUL REGULAMENT:







Articolul 1

În sensul prezentului regulament, se aplică următoarele definiții:

(1) „Comitetul pentru sancțiuni” înseamnă comitetul Consiliului de Securitate al Organizației Națiunilor Unite instituit în conformitate cu alineatul (14) din Rezoluția 1572 (2004) a Consiliului de Securitate al Organizației Națiunilor Unite.

(2) „fonduri” înseamnă active financiare și beneficii de orice natură, care includ, dar nu se limitează la: (a) numerar, cecuri, creanțe în numerar, trate, ordine de plată și alte instrumente de plată; (b) depozite la instituții financiare sau alte entități, solduri de cont, creanțe și titluri de creanțe; (c) valori mobiliare tranzacționate în cadru public și privat și instrumente de datorie, inclusiv titluri de valoare și acțiuni, certificate sub formă de valori mobiliare, obligațiuni, bilete la ordin, warrant-uri, obligațiuni negarantate și contracte pe instrumente derivate; (d) dobânzi, dividende și alte venituri generate sau majorate de active; (e) creditul, dreptul la compensare, garanții, garanții de bună execuție sau alte angajamente financiare; (f) acreditive, conosamente, contracte de vânzare; (g) documente care atestă participații la fonduri sau resurse financiare; (h) orice alt instrument de finanțare a exporturilor.

(3) „înghețarea fondurilor” înseamnă prevenirea oricărei mișcări, oricărui transfer, oricărei modificări, utilizări, accesări sau manipulări de fonduri în orice fel care ar avea ca rezultat schimbarea volumului, a cantității, a locului, a deținerii, a posesiei, a caracterului, a destinației fondurilor sau alte schimbări care ar permite utilizarea fondurilor, inclusiv gestiunea de portofoliu;

(4) „resurse economice” înseamnă active de orice natură, corporale sau necorporale, mobile sau imobile, care nu sunt fonduri dar pot fi utilizate pentru obținerea de fonduri, bunuri sau servicii;

(5) „înghețarea resurselor economice” înseamnă prevenirea utilizării acestora pentru obținerea de fonduri, bunuri sau servicii pe orice cale, în special dar nu numai prin vânzarea, închirierea sau ipotecarea resurselor economice.

▼M5

Articolul 2

(1) Se îngheață toate fondurile și resursele economice care aparțin, se află în proprietatea ori posesia sau sunt controlate de persoanele fizice sau juridice, entitățile și organismele enumerate în anexa I sau în anexa IA.

(2) Se interzice punerea la dispoziția persoanelor fizice sau juridice, a entităților sau a organismelor menționate în anexa I sau în anexa IA, direct sau indirect, precum și utilizarea în beneficiul acestora, a oricăror fonduri sau resurse economice.

(3) Este interzisă participarea cu bună știință și intenționată la activitățile care au ca obiect sau efect direct sau indirect eludarea măsurilor menționate la alineatele (1) și (2).

(4) Anexa I cuprinde persoanele fizice sau juridice, entitățile și organismele menționate la articolul 5 alineatul (1) litera (a) din Decizia 2010/656/PESC, astfel cum a fost modificată.

(5) Anexa IA cuprinde persoanele fizice sau juridice, entitățile și organismele menționate la articolul 5 alineatul (1) litera (a) din Decizia 2010/656/PESC, astfel cum a fost modificată.

▼M5

Articolul 2a

(1) Anexele I și IA cuprind motivele pentru includerea pe listă a persoanelor, entităților și organismelor, furnizate de Consiliul de Securitate al ONU sau de Comitetul de sancțiuni pentru anexa I.

(2) Anexele I și IA includ de asemenea, în cazul în care acestea sunt disponibile, informațiile necesare pentru identificarea persoanelor fizice sau juridice, a entităților și a organismelor vizate, furnizate de Consiliul de Securitate al ONU sau de Comitetul de sancțiuni pentru anexa I. În ceea ce privește persoanele fizice, astfel de informații pot cuprinde numele, inclusiv numele de împrumut, data și locul nașterii, cetățenia, numărul de pașaport și de carte de identitate, sexul, adresa, dacă este cunoscută, și funcția sau profesia. În ceea ce privește persoanele juridice, entitățile și organismele, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexa I se menționează data desemnării de către Consiliul de Securitate al ONU sau de către Comitetul de sancțiuni.

▼M5

Articolul 3

(1) Prin derogare de la articolul 2, autoritățile competente ale statelor membre, astfel cum sunt indicate pe site-urile web menționate în anexa II, pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră adecvate, după ce s-a stabilit că aceste fonduri sau resurse economice sunt:

(a) necesare pentru cheltuieli de bază, inclusiv plăți pentru produse alimentare, chirie sau ipotecă, medicamente și tratament medical, impozite, prime de asigurare și cheltuieli pentru utilități publice;

(b) destinate exclusiv plății unor onorarii rezonabile și rambursării cheltuielilor suportate în legătură cu prestarea unor servicii juridice;

(c) destinate exclusiv plății comisioanelor sau a cheltuielilor corespunzătoare păstrării sau administrării curente a fondurilor sau a resurselor economice înghețate.

Dacă se referă la o persoană, entitate sau organism aflat pe lista din anexa I, statele membre notifică Comitetului de sancțiuni intenția de a autoriza accesul la astfel de fonduri și resurse economice. Acestea nu autorizează accesul în cazul în care primesc o decizie negativă din partea Comitetului de sancțiuni în termen de două zile lucrătoare de la notificare.

(2) Prin derogare de la dispozițiile articolului 2 și cu condiția să privească o persoană, entitate sau organism aflat pe lista din anexa I, autoritățile competente ale statelor membre, astfel cum sunt indicate pe site-urile web menționate în anexa II, pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice înghețate, în condițiile pe care le consideră a fi adecvate, după ce au stabilit că fondurile sau resursele economice sunt necesare pentru cheltuieli extraordinare, cu condiția ca statele membre să fi notificat acest fapt Comitetului de sancțiuni și să fi primit aprobarea comitetului, în condițiile prevăzute la punctul 14 litera (e) din Rezoluția 1572 (2004) a Consiliului de Securitate al ONU.

(3) Prin derogare de la dispozițiile articolului 2 și doar în cazul unei persoane, a unei entități sau a unui organism aflat pe lista de la anexa IA, autoritățile competente ale statelor membre, astfel cum sunt indicate pe site-urile web menționate în anexa II, pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră adecvate, după ce au stabilit că fondurile sau resursele economice sunt necesare pentru cheltuieli extraordinare, cu condiția ca statul membru să fi notificat tuturor celorlalte state membre și Comisiei, cu cel puțin două săptămâni înainte de autorizare, motivele pentru care consideră că ar trebui acordată o autorizație specială.

▼M7

Articolul 3a

Prin derogare de la dispozițiile articolului 2, autoritățile competente ale statelor membre menționate în paginile de internet enumerate în anexa II pot autoriza, în cazul persoanelor, entităților și organismelor enumerate în anexa IA, deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice necesare în scopuri umanitare, după ce au notificat acest fapt în prealabil celorlalte state membre și Comisiei.

Articolul 3b

Prin derogare de la dispozițiile articolului 2, în cazul în care o persoană, o entitate sau un organism enumerat în anexa IA trebuie să efectueze o plată în baza unui contract sau a unui acord încheiat de persoana, entitatea sau organismul în cauză sau în baza unei obligații care a apărut în sarcina acesteia, înainte de data la care persoana, entitatea sau organismul respectiv au fost desemnate, autoritățile competente din statele membre menționate pe paginile de internet din anexa II pot autoriza, în condițiile pe care le consideră adecvate, deblocarea anumitor fonduri sau resurse economice înghețate, cu condiția ca autoritatea competentă în cauză să fi constatat că:

(i) fondurile sau resursele economice sunt utilizate pentru efectuarea unei plăți de către o persoană, entitate sau organism enumerate în anexa IA;

(ii) plata nu încalcă dispozițiile articolului 2 alineatul (2).

Statul membru în cauză notifică celorlalte state membre și Comisiei, cu cel puțin două săptămâni înainte de acordarea autorizației, constatarea și intenția sa de a acorda autorizația.

▼M5

Articolul 4

Prin derogare de la dispozițiile articolului 2, autoritățile competente ale statelor membre, astfel cum sunt indicate pe site-urile web menționate în anexa II, pot autoriza deblocarea anumitor fonduri sau resurse economice înghețate, dacă sunt îndeplinite următoarele condiții:

(a) fondurile sau resursele economice în cauză fac obiectul unei măsuri judiciare, administrative sau arbitrale, adoptate anterior datei de la care persoana, entitatea sau organismul menționat la articolul 2 a devenit obiectul prezentului regulament, sau al unei hotărâri judecătorești, administrative sau arbitrale pronunțate anterior acelei date;

(b) fondurile sau resursele economice în cauză vor fi utilizate exclusiv pentru a satisface creanțele garantate printr-o astfel de măsură sau recunoscute ca valide prin această hotărâre, în limitele stabilite de actele cu putere de lege și regulamentele aplicabile care reglementează drepturile persoanelor care formulează astfel de revendicări;

(c) măsura sau hotărârea nu este pronunțată în beneficiul unei persoane, a unei entități sau al unui organism enumerate în anexa I sau IA;

(d) recunoașterea măsurii sau a hotărârii nu contravine politicii publice din statul membru în cauză și

(e) în cazul în care se referă la o persoană, entitate sau organism enumerate în anexa I, statele membre notifică Comitetului de sancțiuni măsura sau hotărârea.

▼B

Articolul 5

Autoritatea competentă în cauză informează autoritățile competente ale celorlalte state membre, precum și Comisia, cu privire la orice autorizație acordată în temeiul articolelor 3 sau 4.

Articolul 6

Articolul 2 alineatul (2) nu se aplică majorărilor conturilor înghețate efectuate sub forma:

(a) dobânzilor sau a altor venituri generate de aceste conturi sau

(b) plăților cuvenite în baza unor contracte, acorduri sau obligații care au fost încheiate sau au apărut anterior datei la care acestor conturi li s-a aplicat prezentul regulament,

cu condiția ca orice astfel de dobânzi, alte venituri sau plăți să fie înghețate în conformitate cu articolul 2 alineatul (1).

▼M5

Articolul 7

Articolul 2 alineatul (2) nu interzice instituțiilor financiare sau de credit din Uniune să crediteze conturile înghețate în cazul în care acestea primesc fonduri transferate în contul unei persoane fizice sau juridice, al unei entități sau al unui organism aflat pe listă, cu condiția ca orice sume suplimentare vărsate în astfel de conturi să fie la rândul lor înghețate. Instituția financiară sau de credit informează, fără întârziere, autoritatea competentă relevantă cu privire la orice tranzacții de acest tip.

▼B

Articolul 8

(1) Fără a aduce atingere normelor aplicabile cu privire la raportare, confidențialitate și secretul profesional sau dispozițiilor articolului 284 din tratat, persoanele fizice și juridice, entitățile și organismele:

(a) furnizează de îndată orice informații care ar facilita respectarea prezentului regulament, de exemplu despre conturile și sumele înghețate în conformitate cu articolul 2 autorităților competente ale statelor membre prevăzute în anexa II în care acestea își au reședința sau sunt situate și transmit Comisiei asemenea informații, direct sau prin intermediul acestor autorități competente;

(b) cooperează cu autoritățile competente menționate în anexa II pentru verificarea acestor informații.

(2) Orice informații suplimentare primite direct de către Comisie sunt puse la dispoziția autorităților competente ale statului membru în cauză.

(3) Orice informații furnizate sau primite în conformitate cu prezentul articol se utilizează numai în scopurile pentru care acestea au fost furnizate sau primite.

Articolul 9

Înghețarea fondurilor și a resurselor economice sau refuzul de a pune la dispoziție fonduri sau resurse economice, efectuate cu bună credință pe baza faptului că asemenea acțiuni sunt în conformitate cu prezentul regulament, nu va implica nici un fel de răspundere din partea persoanei fizice sau juridice sau a entității care pune în aplicare regulamentul, nici din partea directorilor sau angajaților acestora, cu excepția cazului în care se dovedește că înghețarea fondurilor sau a resurselor economice este rezultatul neglijenței.

▼M7

Articolul 9a

Sunt interzise:

(a) achiziționarea, intermedierea sau acordarea de asistență pentru emiterea de obligațiuni sau titluri de valoare emise ori garantate după intrarea în vigoare a prezentului regulament de către guvernul ilegal al domnului Laurent GBAGBO sau de către persoane sau entități care acționează în numele sau sub autoritatea acestui guvern, sau de către entități deținute sau controlate de acesta. Cu titlu de excepție, instituțiile financiare sunt autorizate să achiziționeze astfel de obligațiuni sau titluri de valoare cu o valoare echivalentă celei a obligațiunilor sau a titlurilor de valoare pe care aceste instituții le dețin deja și care sunt pe cale să ajungă la scadență;

(b) acordarea de credite, sub orice formă, guvernului ilegal al domnului Laurent GBAGBO, precum și persoanelor ori entităților care acționează în numele sau sub autoritatea acestui guvern sau entităților deținute ori controlate de acesta.

▼M7

Articolul 9b

Interdicțiile prevăzute la articolul 2 alineatul (2) și la articolul 9a nu angajează, în niciun fel, răspunderea persoanelor fizice și juridice, a entităților și a organismelor care au pus la dispoziție fonduri sau resurse economice, în cazul în care acestea nu au știut și nu au avut niciun motiv întemeiat să suspecteze că acțiunile lor ar încălca aceste interdicții.

▼B

Articolul 10

Comisia și statele membre se informează reciproc de îndată cu privire la măsurile adoptate în temeiul prezentului regulament și își furnizează reciproc orice informații relevante de care dispun în legătură cu prezentul regulament, în special informații despre încălcarea regulamentului, despre problemele întâmpinate în aplicarea acestuia și despre hotărârile pronunțate de instanțele judecătorești naționale.

▼M5

Articolul 11

Comisia este împuternicită să modifice anexa II pe baza informațiilor furnizate de statele membre.

▼M5

Articolul 11a

(1) Atunci când Consiliul de Securitate al ONU sau Comitetul de sancțiuni include pe listă o persoană fizică sau juridică, o entitate sau un organism, Consiliul include această persoană fizică sau juridică, entitate sau un organism în anexa I.

(2) Atunci când Consiliul decide să supună o persoană fizică sau juridică, o entitate sau un organism măsurilor menționate la articolul 2 alineatul (1), acesta modifică anexa IA în consecință.

(3) Consiliul comunică decizia sa, inclusiv motivele includerii pe listă, persoanei fizice sau juridice, entității sau organismului menționate la alineatele (1) și (2), fie direct, dacă dispune de adresa acestora, fie prin publicarea unui anunț, oferind persoanei fizice sau juridice, entității sau organismului în cauză posibilitatea de a prezenta observații.

(4) Atunci când sunt transmise observații sau sunt prezentate dovezi substanțiale noi, Consiliul își reexaminează decizia și informează în consecință persoana fizică sau juridică, entitatea sau organismul în cauză.

(5) Atunci când Organizația Națiunilor Unite decide să elimine de pe listă o persoană fizică sau juridică, o entitate sau un organism sau să modifice datele de identificare ale unei persoane fizice sau juridice, ale unei entități sau organism incluse pe listă, Consiliul modifică anexa I în consecință.

(6) Lista de la anexa IA se revizuiește la intervale regulate și cel puțin o dată la 12 luni.

▼B

Articolul 12

Statele membre adoptă normele privind sancțiunile aplicabile în cazul încălcărilor dispozițiilor prezentului regulament și iau toate măsurile necesare pentru a asigura punerea în aplicare a acestora. Sancțiunile prevăzute trebuie să fie eficiente, proporționale și disuasive. Comisia va fi notificată de către statele membre despre aceste norme fără întârziere după data intrării în vigoare a prezentului regulament, precum și despre orice altă modificare ulterioară.

▼M5

Articolul 12a

În cazul în care prezentul regulament prevede o obligație de a notifica, informa sau de a comunica în oricare alt mod cu Comisia, adresa și celelalte date de contact care trebuie folosite în vederea acestei comunicări sunt cele menționate în anexa II.

▼M5

Articolul 13

Prezentul regulament se aplică:

(a) pe teritoriul Uniunii, inclusiv în spațiul aerian al acesteia;

(b) la bordul oricărei aeronave sau nave aflate sub jurisdicția unui stat membru;

(c) oricărei persoane, aflate în interiorul sau în afara teritoriului Uniunii, care este resortisantul unui stat membru;

(d) oricărei persoane juridice, entități sau organism care este înregistrat sau constituit în temeiul legislației unui stat membru;

(e) oricărei persoane juridice, entități sau organism, în legătură cu orice activitate desfășurată în întregime sau în parte pe teritoriul Uniunii.

▼B

Articolul 14

Prezentul regulament intră în vigoare la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

▼M17









ANEXA I

Lista persoanelor fizice sau juridice sau a entităților menționate la articolele 2, 4 și 7

1. Nume: CHARLES BLÉ GOUDÉ

Titlu: indisponibil. Desemnare: indisponibilă. Data nașterii: 1.1.1972. Locul nașterii: (a) Guibéroua, Gagnoa, Côte d'Ivoire; (b) Niagbrahio/ Guiberoua, Côte d'Ivoire; (c) Guiberoua, Côte d'Ivoire. Alias cert: (a) Génie de kpo; (b) Gbapé Zadi. Alias incert: Général. Cetățenia: ivoriană. Număr de pașaport: (a) 04LE66241, eliberat la 10.11.2005, eliberat în Côte d'Ivoire (data expirării: 9.11.2008); (b) AE/088 DH 12, eliberat la 20.12.2002, eliberat în Côte d'Ivoire (data expirării: 11.12.2005); (c) 98LC39292, eliberat în Côte d'Ivoire (data expirării: 23.11.2003). Număr național de identificare: indisponibil. Adresă: (a) Yopougon Selmer, Bloc P 170, Abidjan, Côte d'Ivoire; (b) c/o Hotel Ivoire, Abidjan, Côte d'Ivoire; (c) Cocody (suburbie), Abidjan, Côte d'Ivoire (adresa declarată în documentul de călătorie nr. C2310421 eliberat de Elveția la 15.11.2005 și valabil până la 31.12.2005). Inclus pe listă la: 7.2.2006.

Alte informații

Rezumatul motivelor includerii pe listă: Conducător al COJEP („Tineri patrioți”); în mod repetat, a făcut declarații publice prin care promova violența împotriva instalațiilor și personalului Organizației Națiunilor Unite și împotriva cetățenilor străini; conducerea și participarea la acte de violență ale milițiilor de stradă, inclusiv bătăi, violuri și execuții extrajudiciare; intimidarea Organizației Națiunilor Unite, a Grupului de lucru internațional (IWG), a opoziției politice și a presei independente; sabotarea unor posturi de radio internaționale; obstrucționarea acțiunii IWG, a operației Organizației Națiunilor Unite în Côte d'Ivoire (UNOCI), a forțelor franceze și a procesului de pace, astfel cum este definit în Rezoluția 1643 (2005).

3. Nume: EUGÈNE N'GORAN KOUADIO DJUÉ

Titlu: indisponibil. Desemnare: indisponibilă. Data nașterii: (a) 1.1.1966; (b) 20.12.1969. Locul nașterii: Côte d'Ivoire. Alias cert: indisponibil. Alias incert: indisponibil. Cetățenia: ivoriană, Număr de pașaport: 04 LE 017521, eliberat la 10.2.2005 (data expirării: 10.2.2008). Număr național de identificare: indisponibil. Adresă: indisponibilă. Inclus pe listă la: 7.2.2006.

Alte informații:

Rezumatul motivelor includerii pe listă: Conducător al Uniunii Patrioților pentru Eliberarea Totală a Republicii Côte d'Ivoire (Union des Patriotes pour la Libération Totale de la Côte d'Ivoire – UPLTCI). În mod repetat, a făcut declarații publice prin care promova violența împotriva instalațiilor și personalului Organizației Națiunilor Unite și împotriva cetățenilor străini; conducerea și participarea la acte de violență ale milițiilor de stradă, inclusiv bătăi, violuri și execuții extrajudiciare; obstrucționarea acțiunii IWG, UNOCI, a forțelor franceze și a procesului de pace, astfel cum este definit în Rezoluția 1643 (2005).

4. Nume: MARTIN KOUAKOU FOFIÉ

Titlu: indisponibil. Desemnare: indisponibilă. Data nașterii: 1.1.1968. Locul nașterii: BOHI, Côte d'Ivoire. Alias cert: indisponibil. Alias incert: indisponibil. Cetățenia: ivoriană. Număr de pașaport: indisponibil. Număr național de identificare: (a) 2096927, eliberat la 17.3.2005, eliberat în Burkina Faso; (b) CNB N.076, eliberat la 17.2.2003, eliberat în Burkina Faso (certificat de cetățenie din Burkina Faso); (c) 970860100249, eliberat la 5.8.1997, eliberat în Côte d'Ivoire (data expirării: 5.8.2007). Adresă: indisponibilă. Inclus pe listă la: 7.2.2006.

Alte informații:

Numele tatălui: Yao Koffi FOFIE. Numele mamei: Ama Krouama KOSSONOU.

Rezumatul motivelor includerii pe listă: Caporal-șef, comandant al Forțelor noi pentru sectorul Korhogo. Forțele de sub comanda sa au practicat recrutarea de copii-soldați, răpiri, impunerea de muncă forțată, abuzul sexual al femeilor, arestări arbitrare și execuții extrajudiciare, încălcând convențiile în domeniul drepturilor omului și dreptul internațional umanitar; obstrucționarea acțiunii IWG, UNOCI, a forțelor franceze și a procesului de pace, astfel cum este definit în Rezoluția 1643 (2005).

5. Nume: LAURENT GBAGBO

Titlu: indisponibil. Desemnare: indisponibilă. Data nașterii: 31.5.1945. Locul nașterii: Gagnoa, Côte d'Ivoire. Alias cert: indisponibil. Alias incert: indisponibil. Cetățenia: ivoriană. Număr de pașaport: indisponibil. Număr național de identificare: indisponibil. Adresă: indisponibilă. Inclus pe listă la: 30.3.2011.

Alte informații:

Rezumatul motivelor includerii pe listă: Fost președinte al Côte d'Ivoire: obstrucționarea procesului de pace și de reconciliere, respingerea rezultatului alegerilor prezidențiale.

6. Nume: SIMONE GBAGBO

Titlu: indisponibil. Desemnare: indisponibilă. Data nașterii: 20.6.1949. Locul nașterii: Moossou, Grand-Bassam, Côte d'Ivoire. Alias cert: indisponibil. Alias incert: indisponibil. Cetățenia: ivoriană. Număr de pașaport: indisponibil. Număr național de identificare: indisponibil. Adresă: indisponibilă. Inclus pe listă la: 30.3.2011.

Alte informații:

Rezumatul motivelor includerii pe listă: Președintele grupului parlamentar al Frontului popular ivorian (FPI): obstrucționarea procesului de pace și de reconciliere, incitare publică la ură și violență.

8. Nume: DÉSIRÉ TAGRO

Titlu: indisponibil. Desemnare: indisponibilă. Data nașterii: 27.1.1959. Locul nașterii: Issia, Côte d'Ivoire. Alias cert: indisponibil. Alias incert: indisponibil. Cetățenia: ivoriană. Număr de pașaport: AE 065FH08. Număr național de identificare: indisponibil. Adresă: indisponibilă. Inclus pe listă la: 30.3.2011.

Alte informații:

Decedat la 12.4.2011 la Abidjan.

Rezumatul motivelor includerii pe listă: Secretar General în cadrul așa-numitei „președinții” a domnului Gbagbo: participare în cadrul guvernului nelegitim al domnului Gbagbo, obstrucționarea procesului de pace și de reconciliere, neacceptarea rezultatelor alegerilor prezidențiale, participarea la reprimarea violentă a mișcărilor populare.

▼M13









ANEXA IA







Lista persoanelor fizice și juridice, a entităților sau a organismelor nedesemnate de Consiliul de Securitate al ONU sau de Comitetul de sancțiuni, menționate la articolele 2, 4 și 7 Nume (și eventualele pseudonime) Informații de identificare Motivele desemnării 1. Kadet Bertin Născut în 1957 la Mama Consilier special pe probleme de securitate, apărare și echipamente militare al lui Laurent Gbagbo, fost ministru al apărării în guvernul lui Laurent Gbagbo. Nepot al lui Laurent Gbagbo. Aflat în exil în Ghana. Face obiectul unui mandat de arestare internațional. Responsabil în cazuri de violențe și dispariții forțate, în finanțarea și înarmarea milițiilor și ale „tinerilor patrioți (COJEP)”. Implicat în finanțarea și traficul de arme și eludarea embargoului. Kadet Bertin întreținea raporturi privilegiate cu milițiile din vest și era interfața lui Gbagbo cu aceste grupuri. Implicat în crearea „Forței Lima” (escadroanele morții). Continuă, de când se află în exil în Ghana, să pregătească recucerirea puterii prin utilizarea forței armate. De asemenea, solicită eliberarea imediată a lui Gbagbo. Resursele sale financiare, cunoașterea de către acesta a filierelor ilegale ale traficului de arme și legăturile sale neîntrerupte cu grupuri de miliție încă active (mai ales în Liberia) fac ca Kadet Bertin să constituie în continuare o amenințare reală la adresa securității și stabilității din Côte d’Ivoire. ▼M15 ————— ▼M13 3. Pastor Gammi Șef al Mișcării ivoriene pentru eliberarea regiunii de Vest a Côte d’Ivoire (MILOCI), creată în 2004. În calitate de șef al MILOCI, miliție pro-Gbagbo, acesta este implicat în mai multe masacre și acte de violență. Fugit în Ghana (se pare că se află la Takoradi). Mandat de arestare internațional pe numele său. De când se află în exil, s-a alăturat Coaliției internaționale pentru eliberarea Côte d’Ivoire (CILCI), care militează prin rezistența armată pentru revenirea lui Gbagbo la putere. ▼M17 ————— ▼M13 5. ►M15 Justin Koné Katinan ◄ Fugit în Ghana. Face obiectul unui mandat de arestare internațional. Implicat în atacul cu mână armată al Băncii Centrale a Statelor din Africa de Vest (BCEAO). Din locul în care se află în exil, se consideră încă purtătorul de cuvânt al lui Gbagbo. Într-un comunicat de presă din 12 decembrie 2011, acesta susține că Ouattara nu a câștigat niciodată alegerile și consideră că noul regim este nelegitim. Face apel la rezistență, considerând că Gbagbo va reveni la putere. 6. Ahoua Don Mello Născut la 23 iunie 1958 la Bongouanou Număr de pașaport: PD-AE/044GN02 (data expirării: 23 februarie 2013) Purtător de cuvânt al lui Gbagbo. Fost ministru al lucrărilor publice și al amenajării teritoriului în cadrul guvernului nelegitim. Aflat în exil în Ghana. Mandat de arestare internațional pe numele său. De când se află în exil, continuă să declare că alegerea președintelui Ouattara este frauduloasă și nu îi recunoaște autoritatea. Refuză să răspundă apelului guvernului ivorian la reconciliere și incită periodic la revoltă prin intermediul presei, efectuează turnee de mobilizare în taberele de refugiați din Ghana. În decembrie 2011 a declarat că Côte d’Ivoire este un „stat tribal asediat”și că „zilele regimului Ouattara sunt numărate”. 7. Moussa Touré Zéguen Născut la 9 septembrie 1944 Pașaport vechi: AE/46CR05 Șef al Grupării patrioților pentru pace (GPP) Fondator al „Coaliției internaționale pentru eliberarea Côte d’Ivoire” (CILCI) Șef de miliție din 2002, conduce GPP din 2003. Sub comanda sa, GPP devine brațul armat al lui Gbagbo la Abidjan și în sudul țării. Împreună cu GPP, se face responsabil de foarte multe acte de violență, vizând în principal populațiile originare din nord și opozanții regimului. Implicare personală în violențele postelectorale (în special cartierele Abobo și Adjamé). Aflat în exil la Accra, Touré Zéguen fondează „Coaliția internațională pentru eliberarea Côte d’Ivoire”, al cărei obiectiv este reinstaurarea lui Gbagbo la putere. De când se află în exil, își multiplică declarațiile incendiare (de exemplu, conferința de presă din 9 decembrie 2011) și păstrează o atitudine evidentă de conflict și de revanșă armată. Consideră că Côte d’Ivoire sub regimul Ouattara este nelegitimă și a fost „recolonizată” și „îi invită pe ivorieni să îi alunge pe impostori” (Jeune Afrique, iulie 2011). Are un blog în care incită în mod violent la mobilizarea poporului ivorian împotriva lui Ouattara.

▼M5









ANEXA II

Site-uri web pentru informare cu privire la autoritățile competente menționate la articolele 3, 4, 5, 7 și 8, și adresa pentru notificarea Comisiei Europene

BELGIA

http://www.diplomatie.be/eusanctions

BULGARIA

http://www.mfa.government.bg

REPUBLICA CEHĂ

http://www.mfcr.cz/mezinarodnisankce

DANEMARCA

http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

GERMANIA

http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ESTONIA

http://www.vm.ee/est/kat_622/

IRLANDA

http://www.dfa.ie/home/index.aspx?id=28519

GRECIA

http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/

SPANIA

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

FRANȚA

http://www.diplomatie.gouv.fr/autorites-sanctions/

▼M14

CROAȚIA

http://www.mvep.hr/sankcije

▼M5

ITALIA

http://www.esteri.it/MAE/IT/Politica_Europea/Deroghe.htm

CIPRU

http://www.mfa.gov.cy/sanctions

LETONIA

http://www.mfa.gov.lv/en/security/4539

LITUANIA

http://www.urm.lt

LUXEMBURG

http://www.mae.lu/sanctions

UNGARIA

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

MALTA

http://www.doi.gov.mt/EN/bodies/boards/sanctions_monitoring.asp

ȚĂRILE DE JOS

http://www.minbuza.nl/sancties

AUSTRIA

http://www.bmeia.gv.at/view.php3?f_id=12750&LNG=en&version=

POLONIA

http://www.msz.gov.pl

PORTUGALIA

http://www.min-nestrangeiros.pt

ROMÂNIA

http://www.mae.ro/node/1548

SLOVENIA

http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVACIA

http://www.foreign.gov.sk

FINLANDA

http://formin.finland.fi/kvyhteistyo/pakotteet

SUEDIA

http://www.ud.se/sanktioner

REGATUL UNIT

www.fco.gov.uk/competentauthorities

Adresa pentru notificarea Comisiei Europene sau pentru alt tip de comunicare cu aceasta:

European Commission

Foreign Policy Instruments Service

Unit FPIS.2

CHAR 12/106

B-1049 Bruxelles/Brussel

Belgium

E-mail: relex-sanctions@ec.europa.eu

Tel.: (32 2) 295 55 85

Fax: (32 2) 299 08 73